Jump

[մինի|[Մադոննայի «Jump» վինիլային թողարկման պիտակ]]
«**Jump**», ամերիկացի երգչուհի Մադոննայի չորրորդ և վերջին սինգլը նրա «*[[Confessions on a Dance Floor]]*» տասներորդ ստուդիական ալբոմից, որը թողարկվել էր 2006 թվականի հոկտեմբերի 31-ին «*[[Warner Brothers]]*» լեյբլի կողմից։ Սինգլը հասել է առաջին հորիզոնականին Հունգարիայում և Իտալիայում, ինչպես նաև Ֆինլանդիայում, Իսպանիայում և Դանիայում ընդգրկվել է «լավագույն հնգյակում»։

## Ստեղծման պատմություն
Ի սկզբանե «*Jump*»-ը ծրագրվել էր թողարկվել որպես ալբոմի երրորդ սինգլ։ Բայց որպես երրորդ սինգլ թողարկվել է «*[[Get Together]]*» երգը, իսկ դրա հետ մեկտեղ սկսվել է *Confessions Tour* յոթերորդ համաշխարհային շրջագայությունը։ Այդ պատճառով սինգլի թողարկումը հետաձգվել է 4 ամսով։ «*Get Together*»-ը համարվում է «*Confessions on a Dance Floor*» ալբոմի վաճառքների թվով երրորդ սինգլը։ Դրա տպաքանակը կազմել է 20 հազար օրինակ, այն դեպքում, երբ «Jump»-ի տպաքանակը միայն 9 հազար օրինակ էր։ 2006 թվականի հուլիսի 12-ին հայտնի է դարձել, որ «Jump»-ը դառնալու է ալբոմի չորրորդ սինգլը։

Երգը գրվել է 80-ական թվականների սինտոթոթի ոճով՝ տեխնոյի տարրերով։ Երաժշտական պորտալներից մեկում տեղեկություն է հայտնվել այն մասին, որ սինգլը «*[[Pet Shop Boys]]*» խմբի «*[[West End Girls]]*» սինգլի տարբերակն է, որը թողարկվել է 1985 թվականին։ Երգի տեքստում կոչ է արվում գործել։  «Պատրաստ ես թռիչքի։ Այո, ես պատրաստ եմ թռիչքի։ Երբեք հետ մի՛ նայիր» ()։ Երգի տեքստը նման է Մադոննայի 1989 թվականի «Like a Prayer» ալբոմի «*[[Keep It Together]]*» երգի տեքստին։ Սակայն տեքստի տարբերությունները, այնուամենայնիվ, կան, եթե «Keep It Together»-ում Մադոննան անդրադառնում է ընտանեկան թեմաներին, ապա «Jump»-ում պատմում է նոր սիրո որոնման մասին։

## Քննադատություններ
Շատ քննադատներ երգի տեքստը համեմատել են «*[[Keep It Together]]*» տեքստի, իսկ մեղեդին՝ «*Ray of Light*» մեղեդու հետ։ «Նյու Յորք Թայմս»-ից Ջոն Պարելեսը «Confessions On A Dance Floor»-ի իր հետազոտության մեջ գրել է, որ «Jump»-ը լավ երաժշտության համակցության և լավատեսության կոչի հիանալի օրինակ է։ Մեթ Զակոսեկը գրել է. ««Jump»-ի և «Push»-ի մեղեդիներով Մադոննան վերադառնում է 90-ական թվականների վերջեր, իսկ տեքստերը տրամադրում են անհրաժեշտ տոնայնություններ»։ *About.com* կայքից Բիլ Լամբը երգը անվանել է ալբոմի լավագույնը։ Յասոն Շևոունն իր կայքում գրել է, որ տեսնում է «Jump» և «Push» երգերի նմանությունը 70-ականների վերջին Դոնա Սամերի և Ջորջիո Մորոդերի երգերին։

## Ճանապարհ հիթ-շքերթներում
«Warner Brothers» լեյբլը, որը թողարկել է սինգլը, ցանկացել է երգը խորհուրդ տալ որպես նոր հիթ և առաջին անգամ երգը հնչել Է ԱՄՆ-ի հեղինակավոր «*Top 40 CHR*» ռադիոկայանի եթերում։ Բայց երգը հիթ չի դարձել, այլ հասել է ընդամենը 21-րդ հորիզոնականին և 2007 թվականի հունվարի 27-ին այլևս չի հեռարձակվել։ Բացի այդ, երգը ցանկացել են օգտագործել որպես «Սատանան կրում է Պրադա» ֆիլմի սաունդթրեք։

iTunes-ում թողարկվելուց հետո երգը հայտնվել է «*Bubbling Under Hot 100 Singles*» հիթ-շքերթում, իսկ հետո *Billboard Hot 100* հիթ-շքերթի 53-րդ հորիզոնականում։ «Jump»-ը Մադոննայի քսանչորսերորդ ստեղծագործությունն է, որը գլխավորում էր «Hot Dance Club Play»-ը։ Երգը հիթ-շքերթից դուրս է եկել 2006 թվականի նոյեմբերի 18-ին։ Սա նաև յոթերորդ սինգլն է, որն առաջին տեղն Է զբաղեցրել *Hot 100 Singles Sales* հիթ-շքերթում։ Գնվել է 31 հազար թվային ներբեռնումներ և 9 հազար CD-սինգլներ։ Երգը դարձել է երգչուհու չորրորդ սինգլը, որը գլխավորել է Hot Dance Airplay հիթ-շքերթը։ Մեծ Բրիտանիայում երգը առաջնաելույթ է ունեցել է 59-րդ հորիզոնականում, իսկ մեկ շաբաթ անց բարձրացել է ազգային հիթ-շքերթի 9-րդ հորիզոնական, ինչի համար էլ դարձել է *Confessions on a Dance Floor*-ի չորրորդ երգը, որը հասել է նման արդյունքի։ Ավստրալիայում սինգլը առաջնաելույթ է ունեցել 29-րդ հորիզոնականում, իսկ հետո գլխավորել է ազգային հիթ-շքերթը։ Իտալիայում «Jump»-ը 13 շաբաթ գտնվել է «լավագույն տասնյակում»։

## Երաժշտական տեսահոլովակ
Ավարտելով իր համաշխարհային *Confessions Tour* շրջագայությունը Ճապոնիայում՝ Մադոննան մնացել է Տոկիոյում, որտեղ էլ տեղի են ունեցել տեսահոլովակի նկարահանումները։ Մադոննայի ոճաբան Էնդի Լե Կոմպետեն խորհուրդ է տվել պլատինե սպիտակ կեղծամ դնել։ Այստեղ երգչուհին անցկացրել է 2 օր։ Տեսանյութը նկարահանվել է պարկուր արտիստ Սեբաստիան Ֆուկոյի հետ համագործակցությամբ, որը լայնորեն հայտնի է Տոկիոյում։ Ըստ սցենարի՝ Մադոննան Տոկիոյի կյանքով է պարում, իսկ Սեբաստյանը ցույց է տալիս պարկուրի հնարքներ։ Եզրափակիչ մասում Մադոննան սալտո է անում։

## Կենդանի կատարումներ
«Jump»-ի սեմփլը գովազդային ձայնասկավառակի համար օգտագործվել է Confessions on a Dance Floor ալբոմի գովազդի համար, որը պարտվել է Լոնդոնի հեղինակավոր G-A-Y-ն և KokoClub ակումբներում։ «Jump» երգով Մադոննան հանդես է եկել բազմաթիվ փառատոներում։ Նրա համաշխարհային շրջագայության ժամանակ ստեղծագործությունը թվով չորրորդն է եղել։

## Երգացանկ
### Միացյալ Թագավորության և Եվրոպայի CD սինգլ
# Jump (Ալբոմային տարբերակ) — 3:59
# Jump (Extended Album Version) — 5:09

### Միացյալ Թագավորության CD սինգլ
# Jump (Radio Edit)
# Jump (Junior Sanchez`s Misshapess Mix)
# History (B-Side)

### ԱՄՆ-ի և Եվրոպայի 2x12 վինիլային ձայներիզ
# «Jump» (Jacques Lu Cont Mix) — 7:47
# «Jump» (Album Version) — 3:59
# «Jump» (Extended Album Version) — 5:09
# «Jump» (Axwell Remix) — 6:38
# «Jump» (Junior Sanchez’s-Misshapes Mix) — 6:49
# «History» — 5:54
# «Jump» (Radio Edit) — 3:22

### ԱՄՆ-ի և Կանադայի մաքսի CD
# «Jump» (Radio Edit) — 3:22
# «Jump» (Jacques Lu Cont Mix) — 7:47
# «Jump» (Axwell Remix) — 6:38
# «Jump» (Junior Sanchez’s-Misshapes Mix) — 6:49
# «Jump» (Extended Album Version) — 5:09
# «History» — 5:55*

### Վինիլային ձայներիզ 12" СК
# «Jump» (Jacques Lu Cont Mix) — 7:47
# «Jump» (Extended Album Version) — 5:09
# «History» — 5:54

### Ճապոնական պրոմոսինգլ
# «Jump» (Live Version) — 4:48

## Ձայնագրության մասնակիցներ
* Վոկալ՝ Մադոննա
* Հեղինակներ՝ Մադոննա, Ջո, Հենրի, Ստյուարդ Պրայս
* Պրոդյուսերներ՝ Մադոննա, Ստյուարդ Պրայս
* Ասիստնետ՝ Ալեքս Դրոմգոդ
* Աուդիո, միքսինգ՝ Մարկ «Spike» Ստենդ
* Մաստեր սկավառակ՝ Բրայն «Big Boss» Գարդներ

## Հորիզոնականներ հիթ-շքերթներում

## Ծանոթագրություններ

Կատեգորիա:2006 սինգլներ
Կատեգորիա:Մադոննայի երգեր
Կատեգորիա:Ֆեմինիստական երգեր